rlitschk/wikidir huggingface dataset:
Ruggäll ischt a Gmond im Unterland vom Fürschtetum Liechtestaa. Ruggäll lit in dr Ebeni vom Alparhiital am Fuess vom Eschnerbärg. Si escht di nördlegscht Gmond vom Liachtaschtaa und aani vo da wenega im Land, wo ka Exklave hät. Da nördlegscht Punkt vom Ländle escht im Bangserfäld, wo da Kanal in Rii ini louft. Döt unna escht o da tüüfscht Punkt vom Liachtaschtaa, uf 430 m ü. M. Em Nordoschta vo da Gmond esch s Ruggäller Riet, a Naturschotzgebiet. Ruggäll ischt zum erschte Mol gnennt worda im Johr 933 als a roncale. Gmondsvorsteheri isch d Maria Kaiser-Eberle (FBP). Vo dr 1707 Iiwohner sin im Johr 2000 85,8 % römisch-katholisch gsii und 7,1 % evangelisch-reformiert. Violanda Lanter (* 1964), a Jureschti und Poletikeri Commons: Ruggell – Sammlig vo Multimediadateie www.ruggell.li Jens Gassmann, Fabian Frommelt, Ulrike Mayr: Ruggell. In: Historischs Lexikon vom Förschtatum Liachtastaa. Arthur Brunhart: Ruggell. In: Historisches Lexikon vo dr Schwiiz. Bevölkerungsstatistik 30. Juni 2020. (PDF; 2,0 MB) In: llv.li. Amt für Statistik (AS), Fürstentum Liechtenstein, S. 14, abgruefen am 21. März 2021. Bevölkerungsstatistik. (PDF; 913 kB) 30. Juni 2017. Amt für Statistik (AS), Fürstentum Liechtenstein, S. 15, abgruefen am 31. Januar 2018. Amt für Statistik Liechtenstein: Religionszugehörigkeit der Bevölkerung in
Schellabärg ischt a Gmond im Unterland im Fürschtetum Liechtestaa. Schellabärg lit im Norde vom Land am Schellabärg. Schellabärg ischt entstanda um d Burga, wo im 12. Jh. von dr Herra von Schellabärg gründet worda sind. Di Ober Burg ischt zum erschte Mol gnennt worda in ere Urkunde vom 10. Jänner 1348, di Unter Burg im Johr 1317. Gmondsvorsteher isch dr Norman Wohlwend (FBP). Vo dr 992 Iiwohner sind im Johr 2000 78,8 % römisch-katholisch gsii und 7,1 % evangelisch-reformiert. Commons: Schellenberg – Sammlig vo Multimediadateie www.schellenberg.li Arthur Brunhart: Schellenberg. In: Historisches Lexikon vo dr Schwiiz. Bevölkerungsstatistik 30. Juni 2020. (PDF; 2,0 MB) In: llv.li. Amt für Statistik (AS), Fürstentum Liechtenstein, S. 14, abgruefen am 21. März 2021. Bevölkerungsstatistik. (PDF; 913 kB) 30. Juni 2017. Amt für Statistik (AS), Fürstentum Liechtenstein, S. 15, abgruefen am 31. Januar 2018. Amt für Statistik Liechtenstein: Religionszugehörigkeit der Bevölkerung in Liechtenstein 2000 nach Gemeinden. Normdate: GND: 4218266-9 | LCCN: nr2005027146 | VIAF: 126347660
D Josefine Preuß (* 13. Januar 1986 z Zehdenick) isch e dytschi Schauspiileri un Sinchronsprächeri. D Josefine Preuß isch z Potsdam mit ere eltere Schweschter as Dochter vun eme Bolizeidiräkter un ere Gschichtslehreri ufgwachse. Si isch bis zue dr zehnte Klass uf s Helmholtz-Gymnasium z Potsdam gange. As e Chind het d Preuß in dr Potsdamer Theatergruppe Taifun un e baar Chinderhauptrollen am Hans Otto Theater gspiilt. Vu 2000 bis 2003 isch si in dr Chinderserie Schloss Einstein, wu im KI.KA uusgstrahlt wird, as intrigant-zickigi Anna Reichenbach z säne gsii. Ihri Figur het si zuen ere wichtige Roll entwicklet un het si populär gmacht. Im Februar 2006 isch fir fir e baar Folge retuurchuu. Speter sin verschideni chlaineri (unter anderem in Inspektor Rolle), aber au greßeri (Jargo) Rolle chuu. Anne 2004 het si d Moderation vum Kinderkanal-Schurnal Quergelesen ibernuu, wu si din Biecher fir Chinder un Jugedligi vorgstellt het. Im nämlige Johr het si d Roll vu dr Nessie im ProSieben-Spiilfilm Klassenfahrt – Geknutscht wird immer gspiilt. Anne 2005 het si d Sophie in dr ProSieben-Teeniekumedi Schüleraustausch – Die Französinnen kommen gspiilt. D Preuß isch uf do privat Schauspiilschuel „Die Etage“ z Berlin gange, het die im letschte Semeschter abbrochen
Die vo Bäärefels si e ritterbürtigs Baasler Gschlächt gsi, wo vom Ändi vom 13. Joorhundert aa bezügt isch. D Familie het meereri Generazioone lang d Chläibaasler Schulthäiss gstellt. Im 14. und 15. Joorhundert si die vo Bäärefels immer wider emol im Baasler Root verdräte gsi und häi as Bürgermäister regiert. D Vorfaare vo de Bäärefelser si hachbärgischi Vögt gsi, wo im Wiisedaal im Brombacher Wasserschloss residiert häi. In dr Nööchi vo iirer Burg Stäinegg bi Weer häi si um 1300 none Burg baut und dere Bäärefels gsäit. Dr Werner, Vogt vo Brombach, isch um 1290 Schulthäiss vom Chläibaasel gsi. Dä Boste in dr mindere Stadt isch in sällere Zit fest in dr Hand vo de Vögt us em Wiisedaal und vo de Bäärefelser gsi, wo vo inne abgstammt si. Dr Johann, Vogt vo Brombach, het sich as Erste noch dr Burg Bäärefels benennt. Dr Johann vo Bäärefels, wo mä zum erste Mol von em im Joor 1299 öbbis wäiss, isch 1305 dr Chläibaasler Schulthäiss gsi. 1309 isch e Händel usbroche wäge dr Noochfolg vom Baasler Bischof Otto vo Grandson, wo uf dr Räis uf Avignon gstorbe isch. In dere Zit isch d Regäntschaft vom Bistum in de Händ vom Johann
Mit dr Ballotierornig si 1688 Reforme bi de Waale zu de Baasler Staats- und Zumftämter iigfüert worde, zum d Korrupzioon und d Vetterliwirtschft z verchliinere, wo im öffentlige Lääbe vo dr Stadt gherrscht häi. Im 17. Joorhundert isch d Baasler Politik von ere immer chliinere Zaal vo Familie bestimmt worde. Zwar si die stedtische Ämter in Waale bsetzt worde, aber die sin weder demokratisch no öffentlig gsi und immer wider si Mitgliider vo de gliiche Familie in de dominierende Posizioone gsässe, uf s Ändi vom 17. Joorhundert zue si daas vor allem d Buurgets und d Socins gsi. Au isch s Lääbe immer düürer worde und d Lüt häi de hooche Here vom Chläine Root Schuld gee dra, wil si mit em Korn gwuecheret häige. D Bürger, wo nume no häi chönne zueluege, wie d Patrizier iiri Stadt usgnützt häi, si unzfriide gsi und häi Reforme verlangt. 1688 het dr Root denn d Ballotierornig iigfüert, wo d Abstimmige drbii ghäim gsi si. Dr Schuss isch aber hinden uuse gange und d Bestächige si fröölig witergange. D Unrueje in dr Stadt häi nid ufghöört und zwäi Joor druf het dr Groossroot s fertig brocht, d Verfassig zu sine Gunste z ändere,
D Baasler Revoluzioon vo 1798 isch en umbluetige Umsturz in dr Stadt und uf em Land Baasel gsi. Er het dr Landbevölkerig d Gliichberächdigung brocht und em ganze Kantoon nöiji politischi Instituzioone. Mit dr Iifüerig vo dr helvetische Verfassig in dr ganze Äidgenosseschaft e baar Mööned spööter isch d Baasler Revoluzioon ume gsi. S fürstbischöflige Birsegg und Laufedaal si scho am Aafang vo de 1790er Joor stark under em Iifluss vo de Verändrige im Noochberland Frankriich gstande, wil die revoluzionääre Franzoose sich über s Fürstbistum, wo politisch zum Häilige Römische Riich ghöört het, härgmacht und das usenander grisse häi. In dr Stadt und Landschaft Baasel hingeege isch s bis 1798 rueig bliibe. D Landschäftler häi gforderet ass d Liibäigeschaft ufghoobe wurd und das het dr konserwativi Baasler Root 1791 au zum Däil gnäämigt und eso d Wälle vo dr politische Empöörig für e baar Joor chönne glette, aber d Wuet vo de underdruckte Rampass het witer vor sich aane gröicherlet. D Baasler Revoluzioon vom Januar 1798 isch denn au nit diräkt vo dr Landschaft usgange. D Baselbieter häi sich mit de Patriote um e Peter Ochs verbunde, wil si ghofft häi, ass si denn vo de Abgoobe an d Oobrikäit
Chüsnacht, elter Chüsnach (amtlich Küssnacht, bis Endi 2003 Küssnacht am Rigi), isch e politischi Gmeind wie au en Bezirk im Kanton Schwyz i de Zentralschwiiz und liid am Nordufer vom Vierwaldschtättersee und am Südufer vom Zugersee. Di richtig Uusschpraach isch Chüsnacht, wie au die vom zürcherische Chüsnacht. Wie Einsidle und Gersau bilded hie di politischi Gmeind und de Bezirk en Einheit. Zur politische Gmeind Chüsnacht ghöred di drü Ortschafte Chüsnacht (8592 Iiwohner), Immisee (1968 Iiwohner) und Merlischache (1079 Iiwohner), wo je eigedi Chilegmeinde bilded und en eigedi Poschd hend, und no de Wiiler Haltike, wo zu Chüsnacht zellt. D Nachbergmeinde sind Uedligeswil, Adligeswil, Megge, Greppe, Arth, Meierschappele, Risch und änet em See Walchwil. Wie de früenrig Gmeindsname gseid hed, liid de Uusflugsbärg Rigi uf Gmeindsgebiet; syn Gipfel, de Kulm, bilded mit 1'797 m ü. M. au de höchschti Punkt vo de Gmeind. De tüüfschti Punkt isch de Zugersee mit 413 m. Zwüsche Chüsnacht und Merlischache staad au d Astridkapälle, wo a tragisch Unfalltod vo dr belgische Königin Astrid im Jaar 1935 erinnered. Chüsnach isch zum eerschte Maal gnennt worde um 840 als in Chussenacho (Kopi 11. Jh.; 1179 Chussenacho) Quälle: Bundesamt für Statistik 2005 De Uusländeraateil isch 2010 bi 20,0
Blood Feast (Alemannisch: „Bluetfäscht“ oder „Bluetfyr“) esch en US-amerikanische Horrorfelm ond geldd als erschde Splatter- ond Gorefelm. Är esch vom Herschell Gordon Lewis ddräidd ond vom David F. Friedman bbroduzierdd worde. De 1963 erscheneni Low-Budget-Felm geldd hödd als Kulddfelm. En jongi Frau chond häi ond schaldded s Radio i. Im Radio werd öber en bruddale Mord bbrechded. No wärend de Mäldig schaldded si s Radio weder us ond nemdd es Bad. Wärend si im Bad liid, ddauchd en elddere Maa uf, ermordedd si medd emene Mässerschdech dor s Aug ond schnidedd ere es Bäi abb. Chorz drufabe ... Stefan Höltgen, Holger von Hartlieb, Hans Jürgen Wulff: Verboten! Dokumente und wissenschaftliche Stellungnahmen zur Beschlagnahmung von "Blood Feast". (1963) Broschüre zur Podiumsdiskussion "ab 18" - Die Erste Nacht des Rechts. Karlsruhe 2004. Blood Feast in dr Internet Movie Database Blood Feast in dr Online-Filmdatebank Sammlig vo Kritike zue Blood Feast uf Rotten Tomatoes (änglisch) Rezension vom Björn Last i de Filmzentrale Rezension uf haikosfilmlexikon.de
Anton Schlecker e.K. in Insolwänz isch en Unternäme mit Sitz z Eegne gsii, wu anne 1975 vum Anton Schlecker grindet woren isch. Schlecker het bis zum 27. Juni 2012 Drogery-Filiale (au unter dr Marke Ihr Platz), Versandhandel per Onlineshop un Katalog, Böu- un Mebelmärt un au Tankstelle bedribe. Am 23. Jänner 2012 hän dr Anton Schlecker, dr Ellaininhaber vu dr Firma Anton Schlecker e.K., un d Dochtergsellschafte Schlecker XL GmbH un Schlecker Home Shopping GmbH bim Amtsgricht Ulm en Aadrag uf en Insolwänzverfahre gstellt, wu am 28. Merz 2012 ufgmacht woren isch. Dr Glaibigerusschuss het am 1. Juni 2012 bschlosse, ass di insolwänt Chette ussenandergschlaa wird. Am 27. Juni 2012 hän mit Uusnahm vu dr große XL-Märt un dr Filiale vu dr „Ihr Platz“ GmbH & Co. KG sämtligi Schlecker-Filiale zuegmacht. Am 28. Juni 2012 het dr Insolwänzverwalter s Uus fir d Schlecker XL GmbH verchindet. D Dochtergsellschaft IhrPlatz isch noch em Verchauf vu dr ainzelne Filiale au ufglest wore. Dr Uusverchauf in dr 367 IhrPlatz-Filiale het am 26. Juli 2012 aagfange. Vu dr Insolwänz nit droffe gsii sin d Konzärntdechtere ussehalb vu Dytschland. Des sin di hundertprozäntige Dechtere Schlecker SNC z Frankrych (im Mai 2012 verchauft) un d Schlecker
Ammäister isch im spoote Middelalter dr Ditel vo e Magistratspersone in gwüsse Stedt vom Häilige Röömische Riich gsi. S Wort chunnt villicht vom germanische ambahtmeister (Amt + Mäister) oder vo Ammannemäister. Dr Ammäister het vor allem z Stroossburg e groossi Rolle gspiilt. E Zitlang het mä dä oberste säggs Rootpersoone eso gsäit. Vom 13. bis ins 17. Joorhundert isch d Stadt vo drei Rööt, zwäi Stadtmäister und äim Ammäister, as Verdräter vo de Zümft, regiert worde. Z Baasel het s vo 1385 bis 1390 und zwüsche 1410 und 1417 en Ammäister noch em Stroossburger Vorbild gee, wo as Representant vo de Zümft dr dritt Vorsitz vom Root gha het. S Amt isch iigfüert worde, wil d Zümft de Habsburger nid draut häi und e Verdräter häi welle, wo vo alle uswärtige Macht unabhängig weer. Er hätt au e Geegegwicht gegen d Vorherrschaft vo de groosse Baasler Gschlächter sölle si. Ammmeister, Schw. Id., Bd. 4, Sp. 514 Ammeister, DRW François Igersheim (et al.): Ammeister, Ammannmeister, Amtmeister. In: Dictionnaire historique des institutions de l'Alsace du Moyen Âge à 1815, fascicule 1, Fédération des sociétés d'histoire et d'archéologie d'Alsace, Stroossburg 2010 Émile Littré: Dictionnaire de la langue française (1872-77), abgrüeft am 2 Dezämber
D Lauren Wildbolz (* 17. Merz 1981 z Züri) isch e Schwiizer Aktivischtin für Veganismus. Si schafft als Chöchi, Chochbuech-Autorin, Veraastalteri vo Chochkürs und als Betriiberi vomene Catering-Unternääme. In Kunschprojäkt thematisiert si d Verschwändig vo Nahrig. D Lauren Wildbolz isch d Tochter vom Modefotograf Jost Wildbolz un d Nichte vom Schauspiler Klaus Wildbolz. Ihri Mueter isch Fotomodell gsi. Mit 19 Jahr hät si sälber aafaa modle. Na de bstandene Prüefig für de Vorkurs a de Schuel für Gstaltig (hüt: Zürcher Hochschule der Künste) isch si in verschideni Länder vo de Wält gräist. Na föif Jahr im Uusland hät si ihre Kunststudium i de Schwiiz wiitergmacht und hèt s a de Zürcher Hochschuel vo de Künscht 2013 mit em Bachelor, 2015 mit em Master of Fine Arts abgschlosse. I de Ziit vom Studium hät si si intensiv mit em Umgang mit Ässe bschäftigt. D Lauren Wildbolz hät e Tochter (*2014). Siit em 14. Läbesjahr verzichtet d Lauren Wildbolz uf Fläisch. Im Alter vo 27i isch si vo de vegetarischen zur vegane Läbeswiis gwächslet, und verzichtet siterhär au bi de Chläidig und Pflägmittel uf tierischi Produkt. Als Grund defür git si d Masseproduktion vo Fläisch, Milch oder Läder aa. Si hät si
Di Junge Freiheit (JF) isch e iwerregionali ditschi rechtsgrichteti Wuchezittig. Si verstoht si as unabhängig konservativ Medium. Bolitikwisseschaftler sään in dr Zittig e Sprochrohr vu de Neie Rächte un ordne si as Scharnier zwische Rechtsextremismus un em Konservatismus ii. D JF isch im Mai 1986 z Friburg grindet wore as Organ fir d Jugendorganisation vu de Freiheitliche Volkspartei (FVP). Si isch aafangs all zwei Monet as Schieler- un Studentezittig mit re Uflag vu 400 Stuck erschine. Im Johr 1990 hän zeh Hauptautore d Junge Freiheit Verlag GmbH. Grindet. Ab Jänner 1991 isch d JF all Monet ruskumme. Am Aafang isch si vor allem an Universitete dur Mitglider vu Burschenschaften verdriwe wore. 1993 hän d Verlagsgrinder um de Schefredakeer Dieter Stein d die Grindig vun ere Kommanditgsellschaft bschlosse un de Sitz vu de Zittig uf Berlin verlait, 1995 isch d Junge Freiheit Treuhand GmbH z Berlin aagmeldet un d Junge Freiheit Verwaltungs- und Beteiligungsgesellschaft mbH Potsdam grindet wore. Sit em 21. Jänner 1994 kunnt d JF as Wuchezittig mit 20 bis 28 Sitte rus. Gege d Nennig im Verfassigschutzbericht z Nordrhii-Weschtfale (ab 1994) un z Bade-Wirtteberg (ab 1997) isch di Junge Freiheit grichtlig vorgange. Die Rechtsstritt sin 2005 bzw. 2006 dur
Fähler bir Vorlage * Parametername unbekannt (Vorlage:Infobox Fußballklub): "pattern_la3; pattern_so3; fußballabteilung; socks3; body3; pattern_sh3; leftarm3; rightarm3; pattern_b3; pattern_ra3; shorts3" Dr Ballspielverein Borussia 09 e. V. Dortmund isch e Sportverain vu Dortmund. Sy Fueßballsparte nimmt „als Hauptsportart die hervorragende Stellung innerhalb des Vereins“ yy. Borussia Dortmund isch im Mannefueßball ain vu dr erfolgrychschte Klub vu Dytschland. Näbe acht Dytsche Maischterschaften un drei DFB-Pokalsiig het dr BVB 1966 dr Europapokal vu dr Pokalsiiger (un dodermit as erschte dytsche Veryin iberhaupt en Europapokal) un 1997 d Champions League un im nämlige Johr au dr Wältpokal. Di erscht Herremannschaft spiilt in dr Bundesliga un lyt in dr Ebige Tabälle uf em 3. Blatz. Drotz ass Borussia Dortmund urspringlig as Fueßballverain grindet woren isch, het dr Klub hiet au ne Handball- un e Dischtennisabdailig. Mit iber 130.000 Mitglider isch Borussia Dortmund fimftgrescht Sportverain uf dr Wält. Syt Novämber 1999 sin d Lizänzspiilerabdailig vu dr Borussia, di zwoot Mannschaft un d A-Juged in di bersenotiert Borussia Dortmund GmbH & Co. Kommanditgesellschaft auf Aktien uusglageret, wu syt em 23. Juni 2014 im SDAX glischtet isch. Borussia Dortmund drait d Haimspiil syter anne 1974 im Westfalenstadion uus, wu syt em 1. Dezämber 2005 dr Name Signal Iduna Park
Dr Jan Böhmermann (* 23. Februar 1981 z Bremen) isch e dytsche Satiriker un Herfunk- un Färnsehmoderator. Är schafft au as Filmproduzänt, Buechautor un Schurnalischt. Bekannt wore isch er vor allem dur s Satiremagazin Neo Magazin Royale. Dr Böhmermann isch as Suhn vun eme Bolizischt im Bremer Stadtdail Aumund ufgwachse. Är läbt hite mit syre Familie z Köln. Är het as Schurnalischt anne 1997 aagfange bi Die Norddeutsche, ere Lokaluusgab vu dr Bremer Tageszeitungen AG. Ab 1999 het er as Moderator un Reporter bi Radio Bremen gschafft. Är het speter an dr Universitet z Köln e Studium vu dr Gschicht, Soziology un Theater-, Film- un Färnsehwisseschafte aagfange, wun er aber abbroche het. 2004 isch er as Moderator un Komiker zum WDR gange. Derzue het er e Zytlang bim Frankfurter Radiosänder hr3 d Morgesändig hr3 pop&weck moderiert. Im Lauf vu dr Johre het er bi verschidene Radio- un Färnsehsänder Sändige gmacht, zum Byschpel Lukas’ Tagebuch, Die ganz große Jan Böhmermann Radioschau un Beeck & Böhmermann bi 1LIVE, echt Böhmermann bim WDR, TV-Helden un Was wäre wenn? bi RTL, Roche & Böhmermann bim ZDF, 16 × Deutschland bi Das Erste, Neo Magazin (ab Februar 2015 Neo Magazin Royale) uf ZDFneo oder as
Dr Christoph Sieber (* 19. Januar 1970 z Balenga em Zollernalbkreis uff dr Schwäbischa Alb) ischt a deitscher Kabareddischt. Dr Christoph Sieber ischt am 19. Januar 1970 z Balenga uff d Welt komma. Wia-nr oi Johr alt gwäa ischt, ischt’r mit seine Eltra noch Nideresche em Schwarzwald-Baar-Kreis zoga, weil deet sei Vadder zom Birgermoischtr gwehlt worra ischt. Sei erschtr Ufftridd vor-a-ma greeßra Publikom hot dr Sieber em Alder vo siiba Johr bei dr Uffihrong vo-ma Theaderstickle en dr Grundschuel z Nideresche ghet ond dobei Theaderluft grocha. Noch-em Abidur hot’r an dr renommirda Folkwang-Universideet en Essen a Studiom em Fach Pantomime oogfanga. Neaba seim Studium hot’r noh an a baar Theader mitgschafft. Sei kinschtlerischa Abschlusspriafong hot’r 1995 mit seim Programm Abgeschminkt gmacht. Em Johr druff hot dr Sieber mit seim Programm a Gaschtspiil em Mainzer-Forum-Theader Unterhaus geaba. Vom 1. Okdobr 2010 bis zom 12. Juli 2013 isch seller Moo Gaschtgeber vom Sidweschtrundunk (SWR) seim Kabaredd-Programm Spätschicht – Die Comedie Bühne gwäa, wo oimol em Monat em Kuldurzentrum Mainz vor Publikum uffzeichnet worra ischt. A baar-mol isch dr Sieber au Gascht em Stefan Raab seira Sendong TV total beim Privatsender ProSieben ond em Ottfried Fischer seira Sendong Ottis Schlachthof beim Boirischa Fernseha
D École nationale supérieure de techniques avancées esch e Technischi Hochschuel z Paris-Palaiseau (Frànkrich). Si isch Mitgliid vo der Conférence des Grandes Ecoles und vo der Université Paris-Saclay. D Schuel isch 1741 as École des ingénieurs-constructeurs des vaisseaux royaux gründet worde und isch die eltisti Ääscheniöörschuel z Frankriich. Si bietet en allgemäins Ääscheniöörstudium aa und bildet jedes Joor öbbe 160 Ääscheniöör us. D Forschig isch äins vo de Hauptgebiet vo dr Schuel. Commons: ENSTA ParisTech – Sammlig vo Multimediadateie www.ensta-paristech.fr (frànzeesch) [1] (frànzeesch)Ensta ParisTech (Memento vom 22. April 2016 im Internet Archive)
In dr Stadt Baasel het s vo dr Middi vom 13. Joorhundert bis ins spöötere 19. Joorhundert s Amt vom Bürgermäister gee. Dr Inhalt vom Amt vom Bürgermäister het sich im Lauf vo de Joorhundert e chli veränderet. Au wenn dr Bürgermäister bis 1521 vom Bischof vo Baasel iigsetzt worden isch, isch er doch mee as anderi Amtsdrääger dr Verdräter vo dr Baasler Bürgerschaft oder wenigstens vo de aadlige Baasler Familie gsi. Er het im Root dr Vorsitz gha und het sich um die politische und administrative Aagläägehäite vo dr Stadt kümmeret. Zerst häi au dr Vogt und dr Schulthäiss in dene Beriich no öbbis z sääge gha, aber scho nume e baar Joor noch dr Ernennig vom erste Bürgermäister het sich d Rolle vo dene bäide uf d Grichtsbarkäit beschränkt. Wo sich im 16. Joorhundert d Stadt vom Bischof glööst het, isch dr Bürgermäister dr Vorsitz vom Chläine Root gsi, wo bis zum 1691er Wääse gschaltet und gwaltet het wie s em guet dunkt het, aber vo denn aa vom Groosse Root kontrolliert worde isch. Under dr Helvetik isch dä Boste abgschafft worde und het erst mit dr Restaurazioon wider e Däil vo sine alte Kompetänze überchoo. Mit dr
De Jean-Marie Arrus (* 14. Oigscht 1956 z Colmer) ésch e elsassischer Kàbàrettischt un Schàuischpehler. Dr Jean-Marie Arrus chunnt von ere Familie, wo no Elsässisch chönne het. Si Vater isch Muusiker gsi. As chliine Stumpe het er welle Gloon wärde. Er het as Moderator für e lokals Radio und bi festlige Aaläss gschafft. 1989 isch er bekannt worde dank dr Färnseesändig La classe uf FR3. Er het uf dr Büüni afo ufdräte und s Festival du rire de Colmar gründet, wo spööter s Festival de l'humour de Colmar worde isch.. Noch e baar Joor het er d Büüni ufgee und het e Kolmarer Diskothek gläitet. 2005 isch er mit dr Uffüerig «Que des histoires», won er din elsässischi Figuure kreiert het wie dr «Berry» le "Bür" (en elsässische Buur), d Husfrau «Madame Ida» und anderi. 2008 isch er mit ere witere Uffüerig ufdräte, «Encore et toujours des histoires», won er mit em Jean-Philippe Pierre zämmegschafft het, eme Radiomoderator uf France Bleu Alsace. Im Dezämber vo däm Joor isch er mit em Christian Maurer in «Les Papossibles» ufdräte. 2014 het er si Schou mit Erfolg z Montreal zäigt. Denn isch er uf Duur im Elsass und dr Moselregion gsi. 2016 het
Di dütschfryburgische Mundarte, aso die Dialäkt, wu im dütschsproochige Deil vùm Kanton Fryburg gschwätzt werde, gliidre sich grob in drüü Gruppe: S Seislertütsch im ganze Seiseland ùn de Stadt Frybùrg. S Murtedütsch, wo im Seebezirk gschwätzt wird. Es ghört zum Bärndütsch. S Joundütsch wo nùmme z Joun gschwätzt wird, de einzig dütschsproochige Gmeind im Greyerz. Es unterscheidet sich bsùnders starch vo de andre Dütschfrybùrger Dialäkt ùn het mee mit em Dialäkt vùm Bärner Simmetal gmeinsam. Dernäbe isch in de Altstadt vo de Stadt Frybùrg e Sproochspiilart gschwätzt worde, wo mer Bolz dezue sait. S Bolz isch dur de Sproochkontakt zwüschem Dütsche ùn em Französische entstande ùn zeichnet sich dur vili Entlehnige ùn Code Switching zwüsche de Sprooche uss. Je nooch däm isch d Basissprooch deno s Dütsch oder s Französisch. Wyl di typischi Ùnterschichtekultur vo de Altstadt inzwüsche aber wyytgehend verschwùnde isch, wird au s Bolz, wo uss dänne Läbensùmständ entstande isch, hüt nümm vil gschwätzt. Seislertütsch Jùutütsch Bärntütsch Alemanneschi Dyaläkt Höchstalemannisch Schwytzertütsch Walter Henzen: Die deutsche Freiburger Mundart im Sense- und südöstlichen Seebezirk. Huber, Frauenfeld 1927 (Beiträge zur Schweizerdeutschen Grammatik XVI). Rudolf Hotzenköcherle: Deutschfreiburg als Sonderfall des Südwestens. I: Rudolf Hotzenköcherle: Die Sprachlandschaften der deutschen Schweiz. Useggää vom Niklaus
Gsellschaft stoot für: in dr Soziologii: e Grubbe vo Persoone, wo mitenand verknüpft si und interagiere und dur underschidligi Merkmol vo andere Persoonegrubbe abgränzt si im Staatsrächt: alli juristische Persone, won em liberale Staat gegenüberstöön und nid Däil vo dr Obrigkäit si in dr Ethnologii: en ewoluzionärs 4-Schichte-Modäll vom Ethnoloog Elman Service (1975) im Wirtschaftsrächt: en Organisazioonsform in de Wüsseschafte e Forschigs- und Förderveräinigung in dr Botanik: s Vorchoo vo verschiidene Pflanze an äim Ort